ວໍຊິງຕັນ ແລະມົສກູ ມີຄວາມສໍາພັນ ທີ່ດີຕໍ່ກັນ (ເບິ່ງວີດີໂອ)
ສະຫະລັດ ແລະຣັດເຊຍ ສືບຕໍ່ ມີຄວາມສໍາພັນທີ່ດີຕໍ່ກັນ ເຖິງແມ່ນຍັງມີບັນຫາຂັດແຍ້ງກັນ ໃນບາງດ້ານກໍຕາມ
ນັບແຕ່ສະຫະພາບໂຊວຽດ ໄດ້ພັງທະລາຍລົງເມື່ອ 20 ປີກ່ອນ ສະຫະລັດແລະຣັດເຊຍຕ່າງ ກໍໄດ້ປະຖິ້ມຄວາມເປັນປະຕິປັກໃນສະໄໝສົງຄາມເຢັນຫຼາຍໆຢ່າງໄວ້ຢູ່ເບື້ອງຫຼັງ ປະເທດທັງ ສອງຍັງມີຄວາມເຫັນຂັດແຍ້ງກັນຢູ່ໃນບາງດ້ານ ແຕ່ໄດ້ດຳເນີນງານຮ່ວມກັນເພີ່ມຂຶ້ນກ່ຽວກັບ ບັນຫາຕ່າງໆໃນຂອບເຂດທີ່ກວ້າງຂວາງ ຜູ້ສື່ຂ່າວວີໂອເອ Andre de Nesnera ຈະພາ ທ່ານສຳຫຼວດເບິ່ງສະພາບຄວາມສຳພັນລະຫວ່າງປະເທດທັງສອງໃນປັດຈຸບັນນີ້ ສະຫະລັດແລະຣັດເຊຍຍັງສາມາດທຳລາຍກັນແລະກັນໄດ້ດ້ວຍການບີບປຸ່ມແລ້ວກໍປ່ອຍໃຫ້ ລູກສອນໄຟຫຼາຍໆພັນລູກຈາກພາກພື້ນດິນ ຈາກພື້ນທະເລທີ່ຕິດຫົວລະເບີດນິວເຄລຍເຂົ້າ ຖະຫຼົ່ມກັນ ແຕ່ລູກສອນໄຟເຫຼົ່ານີ້ບໍ່ໄດ້ແນເປົ້າໝາຍໃສ່ຫົວເມືອງໃຫຍ່ໆຂອງກັນແລະກັນອີກແລ້ວດັ່ງ ທີ່ເຄີຍກະທຳມາໃນລະຫວ່າງສົງຄາມເຢັນ ແລະດ້ວຍການທີ່ປະທານາທິບໍດີສະຫະລັດ ທ່ານບາຣັກໂອບາມາຖືເອົາການປັບປຸງຄວາມ ສຳພັນທີ່ດີຂຶ້ນກັບຣັດເຊຍເປັນພື້ນຖານກ່ຽວກັບການດຳເນີນນະໂຍບາຍການຕ່າງປະເທດ ຂອງທ່ານ ປະເທດທັງສອງຈຶ່ງໄດ້ໃຫ້ສັດຕະຍາບັນຕໍ່ສົນທິສັນຍາຫຼຸດກຳລັງອາວຸດນິວເຄລຍ ທີ່ສາມາດຍິງໄດ້ໃນໄລຍະໄກຫຼື START ສະບັບໃໝ່ ທ່ານນາງ Angela Stent ນັກຊ່ຽວຊານກ່ຽວກັບຣັດເຊຍ ທີ່ມະຫາວິທະຍາໄລ Geor- getown ກ່າວວ່າ ທ່ານນາງ Stent ກ່າວວ່າ ນອກນັ້ນມົສກູແລະວໍຊິງຕັນຍັງມີການຕົກລົງທີ່ສຳຄັນກ່ຽວກັບ ເລື່ອງອັຟການິສຖານ ທ່ານນາງໃຫ້ຂໍ້ສັງເກດວ່າ ນອກຈາກນີ້ມົສກູຍັງໄດ້ໃຫ້ການສະໜັບສະໜຸນຢ່າງແຂງຂັນກວ່າເກົ່າໃນການລົງໂທດຕໍ່ອີ ຣ່ານ ແລະໄດ້ຍົກເລີກການຈັດສົ່ງລູກສອນໄຟຕໍ່ຕ້ານອາກາດສະຍານ S-300 ໄປໃຫ້ເຕ ຫະຣ່ານ ຍິ່ງໄປກວ່ານັ້ນລັດຖະບານຣັດເຊຍ ກໍບໍ່ໄດ້ຄັດຄ້ານ ຕໍ່ການຈັດຕັ້ງເຂດຫ້າມບິນ ເໜືອປະເທດລີເບຍ ແຕ່ໃນຂະນະດຽວກັນທ່ານນາງ Stent ເວົ້າວ່າ ທັງສອງຝ່າຍຍັງບໍ່ສາມາດຕົກລົງກັນໄດ້ ກ່ຽວກັບແຜນການຂອງສະຫະລັດທີ່ຈະສ້າງລະບົບຕໍ່ຕ້ານລູກສອນໄຟໃນຢູໂຣບ ທ່ານນາງເວົ້າວ່າ ໃນເດືອນມີນາຈະມານີ້ ປະຊາຊົນຊາວຣັດເຊຍຈະພາກັນໄປປ່ອນບັດເລືອກເອົາປະທານາ ທິບໍດີຄົນໃໝ່ ເພື່ອເຂົ້າຮັບຕຳແໜ່ງ ແທນທ່ານ Dmitry Medvedev ຜູ້ທີ່ຄາດວ່າຈະ ໄດ້ຮັບໄຊຊະນະກໍແມ່ນ ທ່ານ Vladimir Putin ອະດີດປະທານາທິບໍດີແລະກຳຕຳແໜ່ງ ນາຍົກລັດຖະມົນຕີຣັດເຊຍໃນເວລານີ້ ພວກນັກຊ່ຽວຊານຫຼາຍໆຄົນຍັງສົງໄສຢູ່ວ່າ ການເປັນປະທານາທິບໍດີຂອງທ່ານ Putin ຈະມີຄວາມແຕກຕ່າງຫຼືບໍ່ໄປຈາກລັດຖະບານຂອງທ່ານ Medvedev ທ່ານ Brent Scowcroft ອະດີດທີ່ປຶກສາດ້ານຄວາມໝັ້ນຄົງແຫ່ງຊາດ ຂອງສະຫະລັດ ກ່າວວ່າ ສ່ວນທ່ານ Thomas Pickering ອະດີດເອກອັກຄະລັດຖະທູດສະຫະລັດປະຈຳກຸງມົສກູ ກ່າວວ່າຣັດເຊຍເປັນປະເທດທີ່ຕ້ອງການຢາກໃຫ້ໄດ້ຮັບຄວາມສົນໃຈບໍ່ວ່າຜູ້ໃດກໍຕາມປົກ ຄອງປະເທດດັ່ງກ່າວ ທ່ານເວົ້າວ່າ ຊາວອະເມຣິກັນຈະພາກັນໄປປ່ອນບັດໃນເດືອນພະຈິກປີ 2012 ເພື່ອເລືອກເອົາປະທານາທິ ບໍດີຄົນໃໝ່ ດັ່ງນັ້ນຈຶ່ງມີຄວາມເປັນໄປໄດ້ທີ່ວ່າປະເທດທັງສອງອາດຈະມີຜູ້ນຳຄົນໃໝ່ເລີ່ມໃນ ປີ 2013 ນີ້